SET ภาคเช้ารูด 13 จุด โบรกฯชี้ตลาดขาดปัจจัยหนุน-นลท.รอความชัดเจนเจรจาการค้า!
SET ภาคเช้ารูด 13 จุด โบรกฯชี้ตลาดขาดปัจจัยหนุน-นลท.รอความชัดเจนเจรจาการค้า!
SET ภาคเช้ารูด 13 จุด โบรกฯชี้ตลาดขาดปัจจัยหนุน-นลท.รอความชัดเจนเจรจาการค้า!
29 พ.ย. 2562

ผู้สื่อข่าวรายงานว่า ดัชนีตลาดหุ้นไทยภาคเช้ารูดเกือบ 13 จุด โดย ณ เวลา 11.51 น. อยู่ที่ระดับ 1,584.93 จุด ลบ 12.75 จุด หรือ 0.80% ด้วยมูลค่าซื้อขาย 19,537.89 บาท
บล.ทิสโก้ ระบุในบทวิเคราะห์ว่า  ทิศทางตลาดวันนี้: ซึมลง-เทรดเงียบเหงา รอทิศทางหุ้นสหรัฐ-ความชัดเจนการค้าโดยวานนี้(29พ.ย.62) SET ปิดต่ำกว่าระดับ 1600 จุด Sentiment ทางปัจจัยเทคนิคพลิกกลับมาเป็นลบ คาดว่านักลงทุนจะชะลอการลงทุน รอดูความชัดเจนทางการค้า และรอดูทิศทางตลาดหุ้นสหรัฐฯ ที่จะกลับมาเปิดตลาดวันนี้ แต่ DJ Futures ในตลาดล่วงหน้า ปรับตัวลงประมาณ 0.2%
ขณะที่ธปท.จะเปิดเผยตัวเลขศก.ไทยเดือน ต.ค. วันนี้ ภาพรวมยังแนวโน้มชะลอลงต่อเนื่อง ทั้งการส่งออกและการลงทุนภาคเอกชน ส่วนการบริโภคในประเทศขยายตัวเล็กน้อย แต่การท่องเที่ยวยังขยายตัวดี แนวรับ 1595, 1590+/- แนวต้าน 1600-1605 จุด
บล.กรุงศรี ระบุในบทวิเคราะห์ว่าแนวโน้มตลาดหุ้นวันนี้มีมุมมองเป็นกลาง-ลบคาด SET อ่อนตัวทดสอบแนวรับ 1,590 – 1,595 จุด เนื่องจากภาวะตลาดขาดปัจจัยกระตุ้นการลงทุน อีกทั้งการที่ปธน.ทรัมป์ลงนามร่างกฏหมายสนับสนุนการเรียกร้องประชาธิปไตยในฮ่องกงนั้นสร้างความไม่พอใจให้กับจีน
เนื่องจากเป็นการแทรกแซงกิจการภายในซึ่งจุดนี้อาจส่งผลต่อการเจรจาการค้าเฟส 1 ให้ตกลงไม่ทันก่อน Deadline 15 ธ.ค.ที่สหรัฐจะปรับขึ้นภาษีสินค้านำเข้าจากจีนรอบใหม่วงเงิน 3 แสนล้านดอลล่าร์ ส่งผลให้ Fund Flow ต่างชาติมีแนวโน้มไหลออกต่อเนื่อง อีกทั้งการที่ดัชนีทรุดตัวลงต่ำกว่า 1,600 จุดทำให้สัญญาณเทคนิคเป็นลบซึ่งเป็นแรงกดดันต่อทิศทางการลงทุนในช่วงนี้